Polisievrou op pad werk toe vermoor | Maroela Media
Die plek waar die beampte doodgeskiet is. Foto: Verskaf
ŉ Polisiebeampte, vermoedelik in haar 30’s, is Vrydagoggend in Durban doodgeskiet terwyl sy op pad was werk toe.
Volgens inligting het die voorval omstreeks 06:00 op die hoek van Iskotene- en Bonelaweg in Bonela plaasgevind. Die beampte, in volle uniform, is glo onder haar ken en in haar nek geskiet en van haar ampsvuurwapen beroof. Vier verdagtes het glo te voet van die toneel gevlug. Die vrou, verbonde aan die Maydon Wharf-polisiestasie, is op die toneel dood.
Kol. Thembeka Mbhele, provinsiale polisiewoordvoerder, het aan Maroela Media bevestig ŉ polisiebeampte is deur onbekende verdagtes noodlottig gewond.
Die Cato Manor-polisie ondersoek ŉ saak van moord. Niemand is nog in verband met die voorval in hegtenis geneem nie.
Durban KwaZulu-Natal misdaad polisiemoorde
Ai dis so tragies. Terwyl Mbalula Minister van Polisie geword het het misdaad hand uit geruk. Kriminele regeer ons land!! Sterkte aan die Beampte se familie. Mag sy in Vrede Rus. xx
Misdadiger regte aktiviste · 2 jare gelede
Misdadiger-regte aktiviste steel die onskuldiges se menseregte. Polisie kan ons en hulself nie meer verdedig nie want volgens liberale waardes moet ons almal terugstaan sodat ons vermoor word. Laat liberale waardes val!!
Hoekom loop sy met haar vuurwapen op straat? Dit is mos nou vir moeilikheid soek. Ek dink. Beamtes moet na hul skofte oor is, wapens in handig. Die misdadigers het n kans gesien en dit gegryp. Nog! ‘n wapen in hul besit om misdade mee te pleeg….
jy vergeet tog dat kriminele se skofte nie ook eindig as die polisie sin doen nie….. Die kriminele handig nie hul vuurwapens in nie maar jy wil he die polisie moet? Jammer maar jou voorstel maak nie sin nie… Hul se ook nie daar dat sy met haar eie vuurwapen geskiet is nie maar wel van hom beroof is…
Dirkie · 2 jare gelede
Jp die beampte was oppad werk toe, sy was in uniform. Sy is so te se op diens vermoor. Ek twyfel of jy die berig gelees het, miskien het jy nagskof gewerk. Sy het beslis nie verkondig sy het n pistool wat gevat kan word nie. Dink voor jy so onverantwoordelik berig skryf.
So jammer · 2 jare gelede
Ek voel so jammer dat jou lewe en jou eerlike werk nie genoeg was vir beskerming in hierdie kriminele land wat net regte vir kriminele het.
KZN is wilder as die wildtuin.
Baie van ons polisiebeamptes voer hulle pligte met trots uit, maar 80% is net daar vir die salaris (dis mos beter as om te bedel by ‘n robot). Ander gee nie ‘n bloue duit om vir hulle werk nie. Toe ek en my man in ‘n ongeluk met ‘n minibus taxi betrokke was, en die taxibestuurder uit sy taxi klim was hy so dronk soos ‘n lord!! Hy kon skaars op sy voete staan! Die polisie het hom agterin hulle vangwa gegooi. Toe ons by die polisiestasie aankom om ‘n verklaring af te lê, kon die taxibestuurder nêrens opgespoor word nie!! Hy het verdamp soos varkmaesels!!
Hoeveel polisievuurwapens word “verloor”? Maar as jy EEN maal ‘n vuurwapen verloor kry jy NOOIT weer ‘n vuurwapenlisensie nie!! Dit wil blyk of hulle optrede of ander kere se gebrek aan optrede ons misdadigers baie goed “ondersteun”!!